**สำนักวิชาทันตแพทยศาสตร์ มหาวิทยาลัยแม่ฟ้าหลวง** (อังกฤษ: School of Dentistry, Mae Fah Luang University) จัดตั้งเมื่อวันที่ 22 มีนาคม พ.ศ. 2555 นับเป็นสำนักวิชาลำดับที่ 12 ของมหาวิทยาลัยแม่ฟ้าหลวง และเป็นสำนักวิชาทันตแพทยศาสตร์ที่จัดตั้งขึ้นเป็นลำดับที่ 12 ของประเทศไทย

ประวัติ
-------

สำนักวิชาทันตแพทยศาสตร์ มหาวิทยาลัยแม่ฟ้าหลวง จัดตั้งเมื่อวันที่ 22 มีนาคม พ.ศ. 2555 ในฐานะที่เป็นมหาวิทยาลัยที่จัดตั้งขึ้นเพื่อเป็นอนุสรณ์แห่งความจงรักภักดีของปวงชนชาวไทยที่มีต่อสมเด็จพระศรีนครินทราบรมราชชนนี เพื่อสืบสานพระราชปณิธาน ในการ "ปลูกป่า สร้างคน" ดังนั้น เพื่อสืบสานพระราชปณิธานของพระองค์ "พระมารดาแห่งการทันตแพทย์ไทย" ในการพัฒนาคุณภาพชีวิตของประชาชนที่ด้อยโอกาสที่อยู่ในพื้นที่ห่างไกล และเพื่อสนองพระราชปณิธาน "ให้ปวงประชามีฟันดี"

มหาวิทยาลัยแม่ฟ้าหลวง ได้มีโครงการจัดตั้งสำนักวิชาทันตแพทยศาสตร์ มหาวิทยาลัยแม่ฟ้าหลวง โดยมีวัตถุประสงค์แต่แรกเริ่มเพื่อผลิตทันตแพทย์แนวใหม่ โดยการจัดการเรียนการสอนตามแนวคิดการดูแลสุขภาพแบบองค์รวม (Holistic Care) รวมถึง การประสานการจัดการเรียนการสอน และการวิจัยโดยประสานเป็นเครือข่ายระหว่างฝ่ายผลิตและฝ่ายใช้ ตลอดจนภาคเอกชน และมีระบบการศึกษาและการเรียนรู้โดยสอนในลักษณะสองภาษา (Bilingual) แผนอนาคตจัดตั้งคลินิกต้นแบบหรือศูนย์ทางวิชาการที่มีความเชี่ยวชาญเฉพาะทาง และมีเครือข่ายความร่วมมือกับประเทศในกลุ่มอนุภูมิภาคลุ่มแม่น้ำโขง ที่จะสามารถตอบสนองความต้องการของชุมชน พร้อมรองรับการเปิดให้บริการสุขภาพของประชาชนในกลุ่มประเทศอาเซียนในอนาคต ด้วยมาตรฐานการผลิตทันตแพทย์ในระดับสากล โดยจะผลิตทันตแพทย์ท่มีจิตใจรักชุมชน เป็นผู้มีจิตสาธารณะ และสามารถใช้ชีวิตอยู่ในภูมิลำเนาของตนเองได้อย่างยั่งยืน

สำนักวิชาทันตแพทยศาสตร์ มหาวิทยาลัยแม่ฟ้าหลวง ตั้งอยู่บริเวณด้านหน้าโรงพยาบาลศูนย์การแพทย์มหาวิทยาลัยแม่ฟ้าหลวง
ตั้งแต่ปลายปี 2560 ทางสำนักวิชาทันตแพทยศาสตร์ มหาวิทยาลัยแม่ฟ้าหลวงได้เปิด "คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง" ซึ่งในปัจจุบันคลินิกทันตกรรมได้ย้ายที่ทำการแห่งใหม่มายัง อาคารสำนักวิชาทันตแพทยศาสตร์ ศูนย์การแพทย์มหาวิทยาลัยแม่ฟ้าหลวง เพื่อรองรับการเรียนการสอนทั้งภาคทฤษฎี ภาคปฏิบัติ และภาคปฏิบัติการคลินิกทันตกรรม ซึ่งคลินิกแห่งนี้เป็นทั้งสถานฝึกอบรม วิจัย และปฏิบัติงานของทันตแพทย์ นักศึกษาทันตแพทย์ นักเรียนผู้ช่วยทันตแพทย์ รวมทั้งบุคลากรด้านทันตสาธารณสุข  นอกจากนี้คลินิกทันตกรรมยังเปิดให้บริการแบบครบวงจรสำหรับบุคคลทั่วไป ทั้งการให้คำปรึกษา ส่งเสริม ป้องกัน บำบัดรักษา และฟื้นฟูเกี่ยวกับปัญหาทางด้านสุขภาพช่องปาก โดยมีนักศึกษาทันตแพทย์ ทำการตรวจรักษา ภายใต้การดูแลอย่างใกล้ชิดของอาจารย์ทันตแพทย์ โดยมีแนวคิดใหม่คือ ดูแลผู้ป่วยด้วยหัวใจ ให้การรักษาแบบองค์รวม ด้วยค่าบริการแบบเป็นมิตร

หน่วยงาน
--------

* สำนักวิชาทันตแพทยศาสตร์ มหาวิทยาลัยแม่ฟ้าหลวง
* คลินิกทันตกรรม สำนักวิชาแพทยศาสตร์ มหาวิทยาลัยแม่ฟ้าหลวง
* โครงการทันตกรรมบรมราชชนนี

หลักสูตรการศึกษา
----------------

ปัจจุบัน สำนักวิชาทันตแพทยศาสตร์ มหาวิทยาลัยแม่ฟ้าหลวง เปิดทำการเรียนการสอนในสาขาวิชาดังต่อไปนี้

| หลักสูตรที่เปิดสอนในสำนักวิชาทันตแพทยศาสตร์ มหาวิทยาลัยแม่ฟ้าหลวง |
| --- |
| ระดับประกาศนียบัตร | ระดับปริญญาบัณฑิต |
| **หลักสูตรประกาศนียบัตร*** ประกาศนียบัตรผู้ช่วยทันตแพทย์
 | **หลักสูตรทันแพทยศาสตรบัณฑิต (ทพ.บ.)** * สาขาวิชาทันตแพทยศาสตร์
 |

โครงการทันตกรรมบรมราชชนนี
-------------------------

สภามหาวิทยาลัยแม่ฟ้าหลวงในการประชุม ครั้งที่ 2/2553 เมื่อวันที่ 10 มีนาคม 2553 มีมติให้ความเห็นชอบโครงการทันตกรรมเพื่อช่วยเหลือ ผู้ยากไร้ ซึ่งมีปัญหาสุขภาพฟันและโรคในช่องปาก และมหาวิทยาลัยแม่ฟ้าหลวง ได้ดำเนินการขอพระราชทานชื่อโครงการเพื่อความเป็นสิริมงคลแก่การดำเนินโครงการ พระบาทสมเด็จพระเจ้าอยู่หัว ภูมิพลอดุลยเดช (รัชกาลที่ 9) ทรงพระกรุณาโปรดเกล้าฯ พระราชทานชื่อโครงการดังกล่าวว่า "โครงการทันตกรรมบรมราชชนนี" ตั้งแต่วันที่ 30 พฤศจิกายน 2553 โครงการทันตกรรมบรมราชชนนี เป็นหน่วยงานหนึ่งของสำนักวิชาทันตแพทยศาสตร์ มหาวิทยาลัยแม่ฟ้าหลวง โดยมีเจตนารมณ์ ความตั้งใจ และความร่วมมือ เพื่อสืบสานพระราชปณิธานสมเด็จพระศรีนครินทราบรมราชชนนี พระมารดาแห่งการทันตแพทย์ไทย ซึ่งพระองค์มีพระราชปณิธานช่วยเหลือประชาชนที่อยู่ในถิ่นห่างไกล ทุรกันดารไม่สามารถเข้าถึงการรับบริการทางทันตกรรมและโรคในช่องปาก

รายนามคณบดี
-----------

|  |
| --- |
| **ทำเนียบคณบดีสำนักวิชาทันตแพทยศาสตร์ มหาวิทยาลัยแม่ฟ้าหลวง** |
|  รายนามคณบดี |  ระยะเวลาในการดำรงตำแหน่ง 
 |
| 1. รองศาสตราจารย์ ทันตแพทย์ สัมพันธ์ ศรีสุวรรณ | พ.ศ. 2556 - 2557 |
| 2. รองศาสตราจารย์ ทันตแพทย์ ทะนง ฉัตรอุทัย | พ.ศ. 2557 - 2559 |
| 3. อาจารย์ ทันตแพทย์ ดร.ณรงค์ ลุมพิกานนท์ | พ.ศ. 2559 - 2563 |
| 4. ผู้ช่วยศาสตราจารย์ (พิเศษ) ทันตแพทย์ไพศาล กังวลกิจ | พ.ศ. 2563 - ปัจจุบัน |

คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง
------------------------------------------------------------

สำนักวิชาทันตแพทยศาสตร์ มหาวิทยาลัยแม่ฟ้าหลวง ได้จัดตั้งคลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง เพื่อเป็นแหล่งทำการเรียนการสอนภาคปฏิบัติให้แก่นักศึกษาทันตแพทย์ในชั้นคลินิก และเพื่อให้การรักษาทางด้านทันตกรรมแก่ประชาชนทั่วไป โดยตั้งอยู่ทางบริเวณด้านหน้าโรงพยาบาลศูนย์การแพทย์มหาวิทยาลัยแม่ฟ้าหลวง

อ้างอิง
-------

1. ↑  รายนามผู้บริหารสำนักวิชาทันตแพทยศาสตร์ มหาวิทยาลัยแม่ฟ้าหลวง
2. ↑  สำนักวิชาทันตแพทยศาสตร์ มหาวิทยาลัยแม่ฟ้าหลวง สำนักวิชาทันตแพทยศาสตร์ สีบค้นเมื่อ 1 มิถุนายน 2563
3. ↑  โครงการทันตกรรมบรมราชชนนี มฟล โครงการทันตกรรมบรมราชชนนี สืบค้นเมื่อ 1 มิถุนายน 2563

ดูเพิ่ม
-------

* มหาวิทยาลัยแม่ฟ้าหลวง
* รายชื่อคณะ วิทยาลัย และสำนักวิชาทันตแพทยศาสตร์ในประเทศไทย

แหล่งข้อมูลอื่น
---------------

* มหาวิทยาลัยแม่ฟ้าหลวง
* สำนักวิชาทันตแพทยศาสตร์ มหาวิทยาลัยแม่ฟ้าหลวง
* คลินิกทันตกรรม สำนักวิชาแพทยศาสตร์ มหาวิทยาลัยแม่ฟ้าหลวง
* สโมสรนักศึกษาทันตแพทยศาสตร์ มหาวิทยาลัยแม่ฟ้าหลวง
* โครงการทันตกรรมบรมราชชนนี

| * ด
* ค
* ก
รายชื่อโรงเรียนทันตกรรมในประเทศไทย ไทย |
| --- |
| สถาบันอุดมศึกษาของรัฐ | นเรศวร |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • พะเยา • มหิดล • แม่ฟ้าหลวง • ศรีนครินทรวิโรฒ • สงขลานครินทร์ • สุรนารี • วลัยลักษณ์ • พระจอมเกล้าลาดกระบัง |
| สถาบันอุดมศึกษาเอกชน | รังสิต • เวสเทิร์น |
| รายชื่อ • หมวดหมู่ • โครงการ • สถานีย่อย |

| * ด
* ค
* ก
มหาวิทยาลัยแม่ฟ้าหลวง |
| --- |
| ที่ตั้ง | เชียงราย |  |
| ศูนย์การศึกษา | ศูนย์การศึกษากรุงเทพมหานคร |
| สำนักวิชา | วิทยาศาสตร์ · ศิลปศาสตร์ · เทคโนโลยีสารสนเทศ · อุตสาหกรรมการเกษตร · การจัดการ · นิติศาสตร์ · วิทยาศาสตร์เครื่องสำอาง · วิทยาศาสตร์สุขภาพ · พยาบาลศาสตร์ · เวชศาสตร์ชะลอวัยและฟื้นฟูสุขภาพ · แพทยศาสตร์ · ทันตแพทยศาสตร์ · นวัตกรรมสังคม · จีนวิทยา · การแพทย์บูรณาการ |
| โรงพยาบาล | โรงพยาบาลศูนย์การแพทย์มหาวิทยาลัยแม่ฟ้าหลวง · โรงพยาบาลมหาวิทยาลัยแม่ฟ้าหลวง · โรงพยาบาลมหาวิทยาลัยแม่ฟ้าหลวง กรุงเทพมหานคร · โรงพยาบาลทันตกรรม |
| ศูนย์ | ศูนย์บริการสุขภาพแบบครบวงจรแห่งภาคเหนือและอนุภูมิภาคลุ่มแม่น้ำโขง · ศูนย์ภาษาและวัฒนธรรมจีนสิรินธร · ศูนย์ความเป็นเลิศทางด้านการวิจัยเชื้อรา · ศูนย์นวัตกรรมสมุนไพรครบวงจร · ศูนย์ความเป็นเลิศด้านนวัตกรรมผลิตภัณฑ์ธรรมชาติ |
| สถาบัน | สถาบันวิจัยและนวัตกรรมมหาวิทยาลัยแม่ฟ้าหลวง · สถาบันนวัตกรรมการเรียนรู้มหาวิทยาลัยแม่ฟ้าหลวง |
| สถาบันสมทบ | ศพค.โรงพยาบาลกลาง · ศพค.โรงพยาบาลเจริญกรุงประชารักษ์ · ศพค.โรงพยาบาลลำพูน |
| หน่วยงานอื่นๆ | ศูนย์เครื่องมือวิทยาศาสตร์และเทคโนโลยี · ศูนย์บรรณสารและสื่อการศึกษา · ศูนย์บริการเทคโนโลยีสารสนเทศ · ศูนย์บริการวิชาการ · สำนักงานจัดการทรัพย์สินและรายได้ · ศูนย์หนังสือมหาวิทยาลัยแม่ฟ้าหลวง · สถาบันขงจื่อ มหาวิทยาลัยแม่ฟ้าหลวง · ศูนย์ความเป็นเลิศการวิจัยสุขภาพชนชาติพันธุ์ มหาวิทยาลัยแม่ฟ้าหลวง · วนาเวศน์ · วนาศรม · สวนพฤกษศาสตร์มหาวิทยาลัยแม่ฟ้าหลวงเฉลิมพระเกียรติ 80 พรรษา · หน่วยจัดการสารสนเทศ · พิพิธภัณฑ์อารยธรรมลุ่มน้ำโขง · สถาบันชาและกาแฟ แห่งมหาวิทยาลัยแม่ฟ้าหลวง · โครงการจัดตั้งหน่วยความร่วมมือทางวิชาการฝรั่งเศส-อนุภูมิภาคลุ่มแม่น้ำโขง |
| หมวดหมู่ • โครงการ • สถานีย่อย |